Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan mukainen tuote-eritelmän muun kuin vähäisen muutoksen hyväksymistä koskevan hakemuksen julkaiseminen

(2020/C 395/06)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla kolmen kuukauden kuluessa tästä julkaisemisesta.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”Volailles d’Ancenis”

EU-nro: PGI-FR-0167-AM02 – 15.10.2019

SAN ( ) SMM (X)

1. Hakijaryhmä ja oikeutettu etu

Les Fermiers du Val de Loire Boulevard Pasteur BP 50262 44158 Ancenis Cedex FRANCE Sähköposti: fermiersduvaldeloire@terrena.fr

”Les Fermiers du Val de Loire” -yhdistys kokoaa yhteen toimijat, jotka ottavat osaa SMM:llä ”Volailles d’Ancenis” suojatun siipikarjan kasvatus- ja teurastustoimintaan. Näin ollen sillä on oikeus esittää tämä hakemus.

2. Jäsenvaltio tai kolmas maa

Ranska

3. Eritelmän kohta, jota / kohdat, joita muutos koskee

☐ Tuotteen nimi

☒ Tuotteen kuvaus

☒ Maantieteellinen alue

☒ Alkuperätodisteet

☒ Tuotantomenetelmä

☒ Yhteys maantieteelliseen alkuperään

☒ Merkinnät

☒ Muu Hakijaryhmä, kansalliset vaatimukset, valvonta

4. Muutoksen/muutosten tyyppi

☐ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

☒ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos/muutokset

5.1 Tuotteen kuvaus

Poistetaan seuraava rekisteröintiasiakirjan kohdassa ”Tuotteen nimi ja tuotelaji” oleva määräys:

— ”Ancenis’n kana (poulet d’Ancenis) — valkoinen kana (ruho + palat) — keltainen kana (ruho + palat) — musta kana

— Ancenis’n helmikana (pintade d’Ancenis) (ruho + palat)

— Ancenis’n kalkkuna (dinde d’Ancenis)

— Ancenis’n salvokukko (chapon d’Ancenis)

— Ancenis’n nuori kana (poularde d’Ancenis) — valkoinen nuori kana — keltainen nuori kana.”

Poistetaan seuraava rekisteröintiasiakirjan kohdan ”Tuote-eritelmä – 3.1 Tuotteen kuvaus” alakohdassa 3.12 ”Ruhojen ominaisuudet” oleva määräys:

”Ruhojen, joista on poistettu sisäelimet, vähimmäispainon on ilman muita eläimenosia oltava seuraava: Vähimmäispaino: Kana : 1 000 g Helmikana : 850 g Kalkkuna : 2 300 g Salvokukko : 2 500 g Nuori kana : 1 600 g.”

Poistetaan seuraava rekisteröintiasiakirjan kohdan ”Tuote-eritelmä – 3.1 Tuotteen kuvaus” alakohdassa 1 ”Vähimmäisteurasiät” oleva määräys:

”Ancenis’n vapaana laiduntavan siipikarjan vähimmäisteurasi’issä noudatetaan maatalousministeriön laatimissa siipikarjamerkkien virallisissa teknisissä selosteissa täsmennettyjä vähimmäisikiä.”

Poistetut määräykset korvataan tuote-eritelmäluonnoksen kohdassa ”Tuotteen kuvaus” seuraavasti:

”Volailles d’Ancenis -siipikarjan linnut kuuluvat kanalintujen lahkoon. Siipikarja koostuu eri heimoihin kuuluvista erityyppisistä eläimistä. Siihen kuuluvat seuraavat linnut:

— kana, nuori kana, salvokukko,

— helmikana, helmikanan salvokukko,

— kalkkuna.

Kaikki linnut polveutuvat hidaskasvuisista maatiaiskannoista, jotka mahdollistavat pitkän kasvatusajan ja teurastuksen juuri ennen sukukypsyyttä, mikä takaa parhaan mahdollisen laadun (lihakkuus ja aistinvaraiset ominaisuudet).”

Tuotantolajin mukaan lopputuotteilla on seuraavat ominaisuudet: Vähimmäispaino sisäelimet poistettuna, ilman muita eläimenosia Lihan ja nahan väri Koipien väri Kana 1 kg Keltainen tai valkoinen Keltainen, valkoinen tai musta Helmikana 0,850 kg Vaalea harmaanruskea Musta Salvokukko 2,5 kg Keltainen tai valkoinen Keltainen tai valkoinen Helmikanan salvokukko 1,4 kg Vaalea harmaanruskea Musta Nuori kana 1,6 kg Keltainen tai valkoinen Keltainen tai valkoinen Kalkkuna (vain naaraat) 2,3 kg Keltainen tai valkoinen Musta

Asianomaiset määräykset poistetaan ja korvataan uusilla määräyksillä, joita on tarkistettu muodon osalta mutta joissa ruhojen (sisäelimet poistettuna, ilman muita eläimenosia) vähimmäispainoa ja fenotyyppejä (sarakkeet ”Lihan ja nahan väri” ja ”Koipien väri”) koskevat vaatimukset pysyvät ennallaan. Tätä kohtaa muutetaan sisällöllisesti siten, että helmikanan salvokukko lisätään SMM:llä ”Volailles d’Ancenis” suojattavien lajien joukkoon.

SMM:n ”Volailles d’Ancenis” maantieteellisen alueen kasvattamoissa näitä lintuja on perinteisesti tuotettu pyhäpäivien aterioita varten. Tämän tuotannon merkitys on kasvanut vuosien kuluessa. Yli 20 vuoden ajan alueen kasvattamoissa on tuotettu vuosittain 10–20 tuhatta helmikanaa ja lähes yhtä monta yksilöä on saatettu markkinoille. Asianomaiset helmikanat kastroidaan ja kasvatetaan saatettaviksi markkinoille joulunpyhien alla. Näiden lintujen käyttäytyminen ja niiden kasvatuskäytännöt ovat samanlaiset kuin Volailles d’Ancenis -merkinnällä suojatuilla kesykanan salvokukoilla (kastroiduilla kananpojilla) ja helmikanoilla yleensä. Tämän lajin ominaisuudet kuvataan samoin kuin muiden hyväksyttyjen lajien ominaisuudet, eli lajista mainitaan fenotyypit ja vähimmäispaino ja täsmennetään, että kyse on hidaskasvuisista maatiaiskannoista.

Poistetaan niiden lajien luettelon osalta, joiden paloittelu on sallittua, rekisteröintiasiakirjan kohdassa ”Tuotteen nimi ja tuotelaji” oleva seuraava määräys, jossa määritellään ne lajit, joiden paloittelu on sallittua:

— ”Ancenis’n kana (poulet d’Ancenis) — valkoinen kana (ruho + palat) — keltainen kana (ruho + palat) — musta kana

— Ancenis’n helmikana (pintade d’Ancenis) (ruho + palat)

— Ancenis’n kalkkuna (dinde d’Ancenis)

— Ancenis’n salvokukko (chapon d’Ancenis)

— Ancenis’n nuori kana (poularde d’Ancenis) — valkoinen nuori kana — keltainen nuori kana.”

Poistetaan kokonaisena myytäville linnuille sallittujen tarjontamuotojen osalta seuraava rekisteröintiasiakirjan kohdan ”Tuote-eritelmä – 3.1 Tuotteen kuvaus” alakohdassa 3 ”Tuotteiden tarjontamuoto” oleva määräys:

”Siipikarja tarjotaan myyntiin ja pidetään kaupan kokonaisina ruhoina ja paloina.” ”3.1 Ruhot 3.1.1 Siipikarjan ruhot on tarjottava myyntiin jossakin seuraavista muodoista: — sisäelimet osittain poistettuna — sisäelimet poistettuna, muiden eläimenosien kanssa, — sisäelimet poistettuna, ilman muita eläimenosia.”

Lisäksi poistetaan seuraava rekisteröintiasiakirjan kohdan ”Tuote-eritelmä – 3.1 Tuotteen kuvaus” alakohdassa 3.1.2 ”Ruhojen ominaisuudet” oleva määräys:

”Siipikarjan ruhojen on kuuluttava A-luokkaan.”

Nämä poistetut määräykset korvataan seuraavalla määräyksellä:

”Kokonaisena myytävät linnut ovat A-luokan ruhoja.

Siipikarjan palojen luokittelu ei riipu kokonaisten ruhojen luokituksesta, joten palat voivat olla peräisin ruhoista, joissa on vähäisiä virheitä (joita ei voitaisi luokitella A-luokkaan), mutta palojen on täytettävä A-luokan tarjontamuotokriteerit.

Kokonaisena myytävät linnut tarjotaan myyntiin seuraavissa muodoissa:

— ”paistovalmiina” (kynittynä, sisäelimet poistettuna, ilman päätä, jalkojen kanssa tai ilman), pakattuna kalvoon, suojakaasuun tai tyhjiöön,

— ”suolistettuna” (kynittynä, sisäelimet poistettuna, pään, koipien ja muiden eläimenosien kanssa).

Siipikarjaa on pidettävä kaupan tuoreena tai pakastettuna.

Siipikarjan muita osia (sydän, lihasmaha ja maksa) pidetään kaupan tuoreina tai pakastettuina.”

Asianomaiset määräykset poistetaan ja korvataan uusilla määräyksillä, joita on tarkistettu muodon osalta. Tämän kohdan sisällöllinen muutos koskee mahdollisuutta pitää kaupan paloiteltuna kaikkia SMM:llä ”Volailles d’Ancenis” suojattuja lintuja. Kun paloittelumahdollisuus laajennetaan koskemaan kaikkia asianomaisia lintulajeja, alalla pystytään mukautumaan uusiin kulutustottumuksiin, joista viimeaikaiset kulutustutkimukset (Kantar Worldpanel, 2017) ovat antaneet näyttöä. Kuluttajat suosivat tätä tarjontamuotoa sen kätevyyden takia; vapaana laiduntavasta siipikarjasta 30 prosenttia myydään paloiteltuna. Pakastuksen tavoin paloittelu antaa mahdollisuuden ulottaa tämän tuotannonalan markkinat tämän siipikarjan kotipaikan ulkopuolelle mutta myös kehittää tämän siipikarjan vientiä ja käyttöä jalostetuissa tuotteissa.

Yhteenvetoa, joka esitetään nyt yhtenäisenä asiakirjana, muutetaan alakohdan 3.2 osalta näiden muutosten huomioon ottamiseksi: Poistetaan seuraava määräys:

”Kuvaus: ruhot tai palat siipikarjasta, jonka liha on kiinteää ja jolla on erinomaiset aistinvaraiset ominaisuudet ja joka teurastetaan lähellä sukukypsyyttä.”

Se korvataan seuraavalla määräyksellä:

”Volailles d’Ancenis” -siipikarjan linnut kuuluvat kanalintujen lahkoon. Siipikarja koostuu eri heimoihin kuuluvista erityyppisistä eläimistä. Siihen kuuluvat seuraavat linnut:

— kana, nuori kana, salvokukko,

— helmikana, helmikanan salvokukko,

— kalkkuna.

Kaikki linnut polveutuvat hidaskasvuisista maatiaiskannoista, jotka mahdollistavat pitkän kasvatusajan ja teurastuksen juuri ennen sukukypsyyttä, mikä takaa parhaan mahdollisen laadun (lihakkuus ja aistinvaraiset ominaisuudet).

Niitä kasvatetaan vapaana nurmi- ja metsälaitumilla, joilla nämä kannat voivat vaellella niille luontaiseen tapaan.

”Volailles d’Ancenis” -siipikarjaan kuuluville linnuille on luonteenomaista pyöreä ruho, pulleat rintafileet ja huomattavat rasvakerrostumat reisien sivuilla ja rintalastan molemmin puolin.

Tuotantolajin mukaan lopputuotteilla on seuraavat ominaisuudet:

Vähimmäispaino Lihan ja nahan väri Koipien väri Kana 1 kg Keltainen tai valkoinen Keltainen, valkoinen tai musta Helmikana 0,850 kg Vaalea harmaanruskea Musta Salvokukko 2,5 kg Keltainen tai valkoinen Keltainen tai valkoinen Helmikanan salvokukko 1,4 kg Vaalea harmaanruskea Musta Nuori kana 1,6 kg Keltainen tai valkoinen Keltainen tai valkoinen Kalkkuna 2,3 kg Keltainen tai valkoinen Musta

5.2 Maantieteellinen alue

Korvataan seuraava kohdan ”3.3 Maantieteellisen alueen rajaus” määräys:

”3.31 Maantieteellinen alue Siihen kuuluvat Loire-Atlantiquen departementti sekä Maine-et-Loiren departementin länsiosa (kartta vastakkaisella sivulla). Seuraavassa luetellaan maantieteelliseen alueeseen kuuluvat kantonit: LOIRE ATLANTIQUEN KANTONIT: ANCENIS VALLET LIGNE VERTOU RIAILLE ST ETIENNE DE MONTLUC ST MARS LA JAILLE SAVENAY VARADES ST NICOLAS DE REDON BLAIN GUEMENE PENFAO CHATEAUBRIANT ST GILDAS DES BOIS DERVAL ROUGE MOISDON LA RIVIERE HERBIGNAC NORT SUR ERDRE GUERANDE NOZAY MONTOIR DE BRETAGNE ST JULIEN DE VOUVANTES LE PELLERIN AIGREFEUILLE SUR MAINE ST PERE EN RETZ BOUAYE PORNIC CARQUEFOU BOURGNEUF EN RETZ LA CHAPELLE SUR ERDRE MACHECOUL CLISSON ST PHILBERT DE GRANDLIEU LE LOUROUX BOTTEREAU LEGE MAINE-ET-LOIRE: CANDE CHOLET LE LION D’ANGERS MONTFAUCON POUANCE MONTREVAULT SEGRE ST FLORENT LE VIEIL CHALONNES SUR LOIRE ANGERS LE LOUROUX BECONNAIS PONTS DE CE ST GEORGES SUR LOIRE VIHIERS THOUARCE TIERCE BEAUPREAU CHATEAUNEUF/SARTHE CHAMPTOCEAUX MONTREUIL BELLAY CHEMILLE”

seuraavasti:

”Volailles d’Ancenis -siipikarjan lintuja kasvatetaan yhden päivän iästä siihen saakka, kunnes ne viedään tilalta pois teurastettaviksi. Siipikarja kasvatetaan rakennuksissa ja laitumilla, jotka sijaitsevat SMM:n ”Volailles d’Ancenis” maantieteellisellä alueella, johon kuuluvat seuraavien kuntien alueet vuoden 2019 virallisen geokoodin perusteella.

Loire-Atlantiquen departementti kokonaisuudessaan

Maine-et-Loiren departementti:

Seuraavat kunnat kokonaisuudessaan:

Angers, Angrie, Armaillé, Aubigné-sur-Layon, Avrillé, Beaucouzé, Beaulieu-sur-Layon, Beaupreau en Mauges, Bécon-les-Granits, Bégrolles-en-Mauges, Béhuard, Bellevigne-en-Layon, Blaison-Saint-Sulpice, Bouchemaine, Bouillé-Ménard, Bourg-l’Evêque, Briollay, Candé, Cantenay-Épinard, Carbay, Cernusson, Challain-la-Potherie, Chalonnes-sur-Loire, Chambellay, Champtocé-sur-Loire, Chanteloup-les-Bois, Chaudefonds-sur-Layon, Chazé-sur-Argos, Cheffes, Chemillé en Anjou, Chenillé-Champteussé, Cholet, Cléré-sur-Layon, Coron, Denée, Doué-en-Anjou, Écouflant, Écuillé, Erdre-en-Anjou, Feneu, Grez-Neuville, Ingrandes-Le Fresne-sur-Loire, Juvardeil, La Jaille-Yvon, La Plaine, La Possonnière, La Romagne, La Séguinière, La Tessoualle, Le Lion-d’Angers, Le May-sur-Èvre, Le Plessis-Grammoire, Les Cerqueux, Les Garennes-sur-Loire, Les Hauts-d’Anjou, Les Ponts-de-Cé, Loiré, Longuenée-en-Anjou, Lys-Haut-Layon, Mauges-sur-Loire, Maulévrier, Mazières-en-Mauges, Miré, Montilliers, Montreuil-Juigné, Montreuil-sur-Loir, Montreuil-sur-Maine, Montrevault sur Èvre, Mozé-sur-Louet, Mûrs-Érigné, Nuaillé, Ombrée-d’Anjou, Orée-d’Anjou, Passavant-sur-Layon, Rives-du-loir-en-Anjou, Rochefort-sur-Loire, Saint-Augustin-des-Bois, Saint-Barthélemy-d’Anjou, Saint-Christophe-du-Bois, Saint-Clément-de-la-Place, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Jean-de-la-Croix, Saint-Lambert-la-Potherie, Saint-Léger-de-Linières, Saint-Léger-sous-Cholet, Saint-Martin-du-Fouilloux, Saint-Melaine-sur-Aubance, Saint-Paul-du-Bois, Saint-Sigismond, Sarrigné, Savennières, Sceaux-d’Anjou, Segré-en-Anjou Bleu, Sèvremoine, Somloire, Soulaines-sur-Aubance, Soulaire-et-Bourg, Thorigné-d’Anjou, Tiercé, Toutlemonde, Trélazé, Trémentines, Val d’Erdre-Auxence, Val-du-Layon, Verrières-en-Anjou.

Seuraavat kunnat osittain:

Brissac-Loire-Aubance (entisten kuntien Les Alleuds, Brissac-Quincé, Charcé-Saint-Ellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hopital ja Vauchrétien alueet), Loire-Authion (entisten kuntien Andard, La Bohalle, La Daguenière ja Saint-Mathurin-sur-Loire alueet), Morannes-sur-Sarthe-Daumeray (entisen kunnan Chemiré-sur-Sarthe alue), Terranjou (entisten kuntien Chavagnes ja Notre-Dame-d’Allençon alueet).

Deux-Sèvres’n departementti:

Adilly, Airvault, Allonne, Amailloux, Argentonnay, Aubigny, Availles-Thouarsais, Azay-Sur-Thouet, Beaulieu-Sous-Parthenay, Boisme, Bouille-Saint-Paul, Boussais, Bressuire, Bretignolles, Cerizay, Cersay, Chanteloup, Chatillon-Sur-Thouet, Chiche, Cirières, Clave, Clessé, Combrand, Coulonges-Thouarsais, Courlay, Faye-L’Abbesse, Fénery, Geay, Genneton, Glenay, Gourgé, La Boissière-en-Gâtine, La Chapelle-Bertrand, La Chapelle-Saint-Laurent, La Forêt-Sur-Sèvre, La Petite-Boissière, La Peyratte, L’Absie, Lageon, Largeasse, Le Pin, Le Retail, Le Tallud, Les Châtelliers, Les Forges, Lhoumois, Loretz-d’Argenton, Louin, Luché-Thouarsais, Luzay, Maisontiers, Massais, Mauleon, Menigoute, Moncoutant-sur-Sèvres, Montravers, Neuvy-Bouin, Nueil-Les-Aubiers, Parthenay, Pierrefitte, Pompaire, Pougne-Hérisson, Reffannes, Saint-Amand-sur-Sèvre, Saint-André-sur-Sèvre, Saint-Aubin-Du-Plain, Saint-Aubin-Le-Cloud, Saint-Clémentin, Sainte-Gemme, Sainte-Verge, Saint-Germain-De-Longue-Chaume, Saint-Jacques-De-Thouars, Saint-Jean-De-Thouars, Saint-Lin, Saint-Loup-Lamaire, Saint-Martin-Du-Fouilloux, Saint-Maurice-Étusson, Saint-Pardoux-Soutiers, Saint-Paul-En-Gâtine, Saint-Pierre-Des-Échaubrognes, Saint-Varent, Saurais, Secondigny, Thouars, Trayes, Vasles, Vausseroux, Vautebis, Vernoux-En-Gâtine, Viennay, Vouhé, Voultegon.

Vendéen departementti:

Bazoges-en-Paillers, Beaurepaire, Chanverrie, Cugand, La Bernardière, La Boissière-de-Montaigu, La Bruffière, La Gaubretière, Les Landes-Genusson, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Tiffauges, Treize-Septiers, Treize-Vents.”

Maantieteellisen alueen rajausta muutetaan. Tällä muutoksella maantieteellistä aluetta laajennetaan sen nykyisen rajan eteläpuolelle osassa Vendéen, Deux-Sèvres’n ja Maine-et-Loiren departementteja ja alueesta poistetaan tietyt kunnat, jotka eivät vastanneet voimassa olevan tuote-eritelmän eivätkä ehdotetun muutetun tuote-eritelmän rajaamisperiaatteita, jotka esitetään tässä samassa kohdassa sekä osassa ”Tekijät, jotka osoittavat yhteyden maantieteelliseen alueeseen”. Kyseisten rajaamisperusteiden täyttymättä jääminen perustuu ennen muuta siihen, että näillä alueilla ei harjoiteta pensasvaltaisessa maastossa rinnakkain sekaviljelyä ja karjanhoitoa vaan ne ovat ensi sijassa viininviljelyalueita.

Tässä yhteydessä muistutetaan, että SMM:n ”Volailles d’Ancenis” maantieteellisen alueen rajaamisperusteita ovat pääasiassa luontoon liittyvät tekijät (alueeseen kuuluvat Loire-joen valuma-alueet jokisuulta aina Loir-joen laaksoon Angers’n pohjoispuolella, sen peruskallio kuuluu Armorican ylänköalueeseen, valtameri-ilmastossa talvet ovat leutoja ja kosteita, kesät melko lämpimiä ja aurinkoisia ilman liiallista kuivuutta) ja vähäisemmässä määrin inhimilliset tekijät, jotka näyttävät olevan ratkaisevia (siipikarjantuotanto on osa sekaviljelyä ja karjanhoitoa yhdisteleviä viljelyjärjestelmiä, jotka ovat alueella merkittäviä, näin määritellyllä alueella on yhtenäinen pensasvaltainen maisema, alueelle on perustettu siipikarjantuotantoa harjoittavia merkittäviä kasvattamoja, ”Les Fermiers du Val de Loire” ‐ryhmällä on pitkä historia siipikarjantuotannon edistämisessä ja organisoimisessa ja siihen tarvittavien rakenteiden luomisessa tällä alueella).

Kun maantieteellistä aluetta muutetaan tällä tavoin, lopputuloksena on entistä yhtenäisempi maantieteellinen alue, joka vastaa niitä perusteita, jotka koskevat SMM:n ”Volailles d’Ancenis” yhteyttä maantieteelliseen alueeseen.

Tätä maantieteellistä aluetta koskevaa kohtaa muokataan huomattavasti myös muodon osalta, koska tuote-eritelmän laatimishetkellä kantoniluetteloa pidettiin kuntaluetteloa parempana. Koska kantonien rajat ja niiden nimet kuitenkin muuttuvat kuntien rajoja ja nimiä useammin, Ranskan viranomaiset ovat päättäneet sisällyttää tuote-eritelmään kuntaluettelon kantoniluetteloiden sijasta. Tämä tekstuaalinen muutos ei vaikuta rajaukseen valtaosassa maantieteellistä aluetta.

Yhteenvetona voidaan todeta, että SMM:n ”Volailles d’Ancenis” maantieteellistä aluetta muutetaan ja jäsennellään uudelleen seuraavasti:

— Alueeseen lisätään 97 kuntaa Deux-Sèvres’n departementista;

— Alueeseen lisätään 17 kuntaa Vendéen departementista;

— Alueesta poistetaan Maine-et-Loiren 13 kuntaa, jotka sijaitsevat Saumurin alueella.

Kasvattajat noudattavat alueella yhteisiä maanviljelykäytäntöjä, jotka ovat tyypillisiä tiloille, jotka harjoittavat rinnakkain sekaviljelyä ja karjanhoitoa tällaisella laajalla pensasvaltaisella alueella. Alueen ilmasto on leuto ja valtamerellinen, minkä ansiosta siipikarja voidaan päästää talvisin ulos laitumille jo varhain. Nämä sääolosuhteet vastaavat kaikilta osin Armorican ylängön ilmastoa.

Tässä yhteydessä todetaan, että Maine-et-Loiren kunnat on poistettu alueesta, koska ne sijaitsevat Pariisin altaan alueella, jolla on erilaiset ympäristöpiirteet ja jolla käytetään eri tuotantomenetelmiä (esimerkiksi viiniköynnökset, viljat).

Yhteenvetoa, joka esitetään nyt yhtenäisenä asiakirjana, muutetaan kohdan 4 ”Maantieteellisen alueen tarkka rajaus” osalta edellä esitettyjen muutosten huomioon ottamiseksi.

Yhteenvedon seuraava määräys:

”c) Maantieteellinen alue: Loire Atlantiquen departementti ja Maine-et-Loiren departementin länsiosa.”

poistetaan. Yhtenäisen asiakirjan pituuden rajoittamiseksi niin, että sen tarkkuus kuitenkin samalla säilyy, yhtenäisessä asiakirjassa esitetään kantoni- tai departementtiluettelo silloin, kun ne kuuluvat alueeseen kokonaisuudessaan, kuntaluettelon sijasta. Tuote-eritelmäluonnoksessa ja yhtenäisessä asiakirjassa ehdotettujen maantieteellisten alueiden nimiluettelot eroavat toisistaan, mutta niiden kattama alue on sama.

Seuraava määräys kohdassa ”3.3 Maantieteellinen alue”:

”3.32 Tämä maantieteellinen alue vastaa jokialuetta Loiren alajuoksulla: Loire jakaa alakohdassa 3.31 rajatun maantieteellisen alueen keskeltä kahtia. Angers’ta lukien Loiren alajuoksun tärkeimmät sivujoet ovat seuraavat: 1. Oikeanpuoleiset sivujoet: — Maine, jossa Mayenne-, Sarthe- ja Loir-joet yhtyvät — Erdre 2. Vasemmanpuoleiset sivujoet: — Layon — Evre — Divatte — Sèvre Nantaise, johon Petite Moine -joki yhtyy — Acheneau Mainitsemisen arvoisia ovat myös Brièren suot Loiren pohjoispuolella (St Nazairen pohjoispuolella), Petit Marsin suot (Nantesin pohjoispuolella) ja Grand Lieu’n järvi (Nantesin eteläpuolella). 3.33 Tällä maantieteellisellä alueella vallitsee erityisen leuto ja kostea ilmasto. Lännessä maantieteellinen alue ulottuu Atlantin valtamereen (ks. kartta liitteessä 1). Joki vaikuttaa jokialueen sääolosuhteisiin Angers’n pohjoispuolella (vuoroveden vaikutus voidaan havaita joen rantapenkereillä yli 80 kilometrin päässä jokisuusta). Tämä erityisen kostea ilmasto on luonteenomainen maantieteelliselle alueelle – LIRE’ssä (kolme kilometriä Ancenis’ta etelään) syntynyt Joachim du Bellay (1522–1560) mainitsee runossaan ”Regrets du Pays Natal” Angers’n alueen lauhkeuden (douceur Angevine). Raymond Arleryn teoksen ”Le Climat de la France” liitteessä 2 olevasta kartasta ilmenee, että kuvatulla maantieteellisellä alueella on yhteneväiset maastonmuodot ja että valtameren vaikutus tekee alueen sääolosuhteista hyvin samankaltaiset (joen ja sen sivujokien vaikutuksesta ilmastotyyppi muuttuu Angers’n pohjoispuolella vasta kauempana idässä).”

ja seuraava määräys kohdassa ”3.3 Maantieteellinen alue”:

”3.35 Rajatun maantieteellisen alueen yhtenäisyys ja yhdenmukaisuus perustuvat näin ollen ensi sijassa seuraaviin seikkoihin: 1. Rajattu maantieteellinen alue sijaitsee jokiuoman ympärillä: Loire jakaa maantieteellisen alueen Angers’n kohdalla kahteen käytännössä yhtä suureen osaan. 2. Loire ja sen lukuisat sivujoet muodostavat tiheän vesistöverkoston, josta syntyy Loiren alajuoksun jokialue. 3. Loiren ja tiheän vesistöverkoston ansiosta meren vaikutus on hyvin voimakas rajatulla maantieteellisellä alueella ja luo alueelle yhtenäiset sääolosuhteet (erityisen leuto ja kostea ilmasto). 4. Kaikki kasvattamot ja teurastuspaikat sijaitsevat rajatulla maantieteellisellä alueella.”

korvataan seuraavalla määräyksellä:

”Alueen tarkka maantieteellinen määrittely: SMM:n ”Volailles d’Ancenis” maantieteelliseen alueeseen kuuluu koko Loire-joen alapuolinen laakso jokisuulta Loir-joen laaksoon Angers’n pohjoispuolella ja Sèvre nantaise -joen laaksoon etelässä. Maasto on aaltoilevaa, ja alue on jäsentynyt melko tiheän Loireen laskevan jokiverkoston ympärille. Geologisesti alue sijaitsee Armorican ylängön loppupäässä. Alue on myös yksi Ranskan pensasvaltaisista alueista, joilla on runsaasti pensaikkoja ja paljon metsätammia.”

Määräykset, sellaisina kuin ne on esitetty SMM:n ”Volailles d’Ancenis” tuote-eritelmässä, vaikuttavat hyvin yksityiskohtaisilta ja päällekkäisiltä, koska samat seikat mainitaan useaan kertaan lähekkäin. Ehdotetussa muotoilussa maantieteellisen alueen kuvauksen keskeiset osatekijät säilytetään mutta ne esitetään tiivistetysti. Lisäksi monet näistä seikoista, jotka liittyvät niiden maantieteellisen alueen ominaispiirteiden kuvaukseen, joilla on yhteys asianomaiseen tuotteeseen, mainitaan vielä uudelleen ehdotetun tuote-eritelmän kohtaan ”Tekijät, jotka osoittavat yhteyden maantieteelliseen alueeseen” ehdotetussa muotoilussa.

Poistetaan seuraava määräys:

”3.34 Kaikki Volailles d’Ancenis -siipikarjan kasvattamot sijaitsevat alakohdassa 3.31 rajatulla maantieteellisellä alueella. HUOM. MUUT MAANTIETEELLISELLÄ ALUEELLA SIJAITSEVAT YRITYKSET TEURASTAMOT: ETS GICQUEL La Charlotte 44540 ST MARS LA JAILLE (15 kilometriä Ancenis’ta pohjoiseen) ETS PROVOLOIRE Zone de l’Hermitage 44150 ANCENIS REHUTEHDAS: LA CANA La Noëlle 44150 ANCENIS HAUTOMOT: ETS GRELIER La Bohardière 49290 ST LAURENT DE LA PLAINE (20 kilometriä Angers’ta lounaaseen) ETS GAUGUET 44540 LE PIN (20 kilometriä Ancenis’ta pohjoiseen)”

Tässä osassa esitetään yritykset, jotka (kasvattamojen ohella) sijaitsivat maantieteellisellä alueella silloin, kun SMM:ää ”Volailles d’Ancenis” haettiin. Tässä osassa ei aseteta velvoitteita, eikä se ole enää ajankohtainen. Tämä poisto on näin ollen muodollinen.

5.3 Alkuperätodisteet

Tuote-eritelmässä mainitut jäljitettävyyteen liittyvät seikat rajoittuivat siihen, että valvontalaitos seurasi etikettinumeroita, joista kävi ilmi joitain osittaisia tuote-eritelmän tietoja.

Nämä maininnat korvataan määräyksillä, joissa käsitellään seuraavia seikkoja:

— Käyttöön otetaan menettelyjä, joilla voidaan yksilöidä toimijat, jotka haluavat olla osallisina Volailles d’Ancenis -siipikarjan tuotannossa, kaikissa tuotantovaiheissa (kasvattajat ja teurastajat).

— Jäljitettävyysjärjestelmä on sellainen, että kuluttajille voidaan taata, että Volailles d’Ancenis -tuote vastaa SMM:llä sertifioidun tuotteen ominaisuuksia. Tuotteen jäljitettävyys perustuu siihen, että tarvittavat ja riittävät tiedot tuotteen alkuperän ja koostumuksen tunnistamiseksi säilytetään kaikissa sen tuotannon, jalostuksen ja jakelun eri vaiheissa. Alkuperä taataan yksilöimällä tuotteet ja käyttämällä järjestelmää, jolla tuote voidaan jäljittää tuotantoketjussa ylös- ja alaspäin.

— Määritellyn järjestelmän avulla pystytään tuotteen elinkaaren kussakin vaiheessa esittämään yhteenvetotaulukkona tarvittavat asiakirjat ja rekisteröinnit sekä vaaditut vähimmäistiedot (hautominen, kasvatus, poisvienti, vastaanotto, teurastus, pakkaaminen, paloittelu). Näiden asiakirjojen on oltava valvonnasta vastaavien viranomaisten saatavilla.

Tällä tekstin uudella muotoilulla vahvistetaan tuotteen jäljitettävyyttä.

5.4 Tuotantomenetelmä

Tuote-eritelmästä poistetaan seuraava määräys:

”3.2 Tuotantomenetelmä Tuotteiden, joille voidaan myöntää suojattu maantieteellinen merkintä ”Volailles d’Ancenis”, on oltava kaikilta osin seuraavien asiakirjojen mukaisia: — Asetuksen (ETY) N:o 1538/91, sellaisena kuin se on muutettuna 22.10.1993 annetulla asetuksella 281/93, eritelmä, joka koskee maininnan ”vapaa laidun – perinteinen kasvatustapa” käyttöä merkinnöissä. — Ranskan maatalous- ja kalastusministeriön laatimat laatumerkkejä koskevat tekniset selosteet (Label), joissa vahvistetaan vähimmäiskriteerit, joiden tulee täyttyä seuraavien siipikarjamerkkien (Labels Avicoles) käyttölupien saamiseksi: — Broileri — Paloiteltu broileri — Helmikana — Paloiteltu helmikana — Kalkkuna — Nuori kana — Salvokukko Yhdistyksen Sèvre et Loire Qualité hallussa olevat siipikarjamerkkejä (Labels Avicoles) koskevat tekniset määräykset, joihin voi tutustua yhdistyksen toimipaikassa ja jotka on hyväksytty seuraavilla numeroilla: — Vapaana laiduntava kana, valkoinen nro 08-76 + paloittelua koskeva lisäys — Vapaana laiduntava kana, musta nro 04-80 — Vapaana laiduntava kana, keltainen nro 14-87 + paloittelua koskeva lisäys — Vapaana laiduntava kalkkuna, musta nro 04-86 — Vapaana laiduntava helmikana nro 60-88 + paloittelua koskeva lisäys — Vapaana laiduntava salvokukko nro 29-89 — Vapaana laiduntava nuori kana, valkoinen nro 12-91 — Vapaana laiduntava nuori kana, keltainen nro 13-91”

Se korvataan seuraavalla määräyksellä:

”5.1 Käytettävät maatiaiskannat Käytettävät kannat ovat hidaskasvuisia maatiaiskantoja. Siipikarja on näin ollen sopeutunut pitkään kasvatusaikaan ja ulkokasvatukseen; ne hyödyntävät laidunmaita parhaalla mahdollisella tavalla. Volailles d’Ancenis -siipikarjan tuotantoon on valittu kantoja, joista saadaan tuotettua siipikarjaa, jolla on seuraavat fenotyypit: Tuotantolaji Fenotyyppi Valkoinen kana, valkoinen salvokukko, valkoinen nuori kana Höyhenet punaiset, koivet ja nahka valkoiset Keltainen kana, keltainen salvokukko, keltainen nuori kana Höyhenet punaiset, koivet ja nahka keltaiset Musta kana Höyhenet mustat, koivet mustat, nahka valkoinen Helmikana, helmikanan salvokukko Höyhenten väri vaihtelee epätasaisen harmaasta mustaan; jalat enemmän tai vähemmän tummansävyiset Kalkkuna Höyhenpeite musta, nahka valkoinen Höyhenpeite musta, nahka keltainen Höyhenpeite pronssinruskea, nahka valkoinen”

Tällä muutetulla muotoilulla SMM:llä ”Volailles d’Ancenis” suojattavien lintujen fenotyyppejä koskevat täsmennykset saadaan pidettyä ennallaan ja niitä vieläpä tarkennetaan salvokukon, helmikanan ja kalkkunan osalta. Fenotyypin kuvaus lisätään myös helmikanan salvokukolle, jolla on sama fenotyyppi kuin helmikanalla. Tällä muutetulla muotoilulla saadaan myös poistettua viittaukset tuote-eritelmien Label Rouge -merkkien numeroihin, jotka on aiemmin mainittu Volailles d’Ancenis -tuotteiden yhteydessä ja jotka ovat nykyään suurelta osin vanhentuneet.

Tuote-eritelmäluonnokseen lisätään kohta 5.2 ”Kasvatustapa”:

”5.2 Kasvatustapa Volailles d’Ancenis -siipikarja kasvatetaan ulkolaitumella: ne pääsevät laiduntamaan tietystä iästä alkaen. Vähimmäisteurasikä määräytyy myös tuotannon mukaan. Tätä varten rakennukset varustetaan luukuilla, jotka ovat auki klo 9:stä aamulla pimeyden tuloon saakka. Laitumelle pääsyn enimmäisikä Vähimmäisteurasikä Kana 37 Talvella ikä voi vaihdella 37 päivästä 42 päivään 81 Helmikana 56 94 Salvokukko 42 150 Helmikanan salvokukko 56 150 Nuori kana 42 120 Kalkkuna 56 140”

Tuote-eritelmäluonnokseen lisätään kohta 5.3 ”Kasvatuksessa käytettävät tilat ja laidunmaat”:

”5.3 Kasvatuksessa käytettävät tilat ja laidunmaat Kasvatustilat ovat pienikokoisia, niiden enimmäispinta-ala on 400 m2, paitsi kalkkunoilla, joiden osalta pinta-ala voi olla enintään 500 m2. Tilat ovat valoisia, ja niissä on luukkuja, joiden kautta linnut pääsevät laitumelle – 100:aa neliömetriä kohden on oltava vähintään neljä metriä luukkuja. Kunkin siipikarjalajin osalta on noudatettava niille määriteltyä enimmäistiheyttä: Eläinten enimmäismäärä / m2 Kana 11 Helmikana 13 Kalkkuna 6,25

Eläinten enimmäismäärä / m2 tilassa kasvatuksen aloittamisesta erän osittaisen poisviennin toteutuspäivään Eläinten enimmäismäärä / m2 tilassa erän osittaisen poisviennin toteutuspäivästä vähimmäisteurasikään (1) Salvokukko 11 6,25 Helmikanan salvokukko 13 10 Nuori kana 11 9 Osittainen poisvienti (enlèvement partiel / dé-tassage): käytäntö, jossa pitkän toimitusketjun kasvatuserät jaetaan osiin. 1) Osittaisen poisviennin toteutuspäivän ja vähimmäisteurasiän välisen ajanjakson vähimmäiskeston on oltava — salvokukoilla 58 päivää — helmikanan salvokukoilla 49 päivää — nuorilla kanoilla 28 päivää Kanoille, salvokukoille ja nuorille kanoille annostellaan 35. kasvatuspäivästä alkaen vehnää heittelemällä sitä päivittäin kasvatustilan kuivikepohjalle (vähintään 250 kg / 400 m2:n rakennus / erä). Viimeistään 42. kasvatuspäivänä kanojen ja helmikanojen kasvatustiloihin on asennettava orsia: lintujen käyttöön järjestettävien orsien yhteenlasketun pituuden on oltava vähintään 128 metriä kutakin 400 neliömetrin kasvatustilaa kohden. Samalla eläinten saataville on tuotava nokkimiseen soveltuvia esineitä, kuten naruja. Laidunmaan koon on oltava riittävä, jotta ”Volailles d’Ancenis” -siipikarjalla on kunkin tuotantolajin mukainen vähimmäispinta-ala: Laidunmaan vähimmäispinta-ala eläimen mukaan Kana 2 m2 Helmikana 2 m2 Kalkkuna 6 m2

Laidunmaan vähimmäispinta-ala eläimen mukaan kasvatuksen aloittamisesta erän osittaisen poisviennin toteutuspäivään Laidunmaan vähimmäispinta-ala eläimen mukaan erän osittaisen poisviennin toteutuspäivästä vähimmäisteurasikään (1) Salvokukko 2 m2 4 m2 Helmikanan salvokukko 2 m2 3 m2 Nuori kana 2 m2 3 m2 Osittainen poisvienti (enlèvement partiel / dé-tassage): käytäntö, jossa pitkän toimitusketjun kasvatuserät jaetaan osiin. 1) Osittaisen poisviennin toteutuspäivän ja vähimmäisteurasiän välisen ajanjakson vähimmäiskeston on oltava — salvokukoilla 58 päivää — helmikanan salvokukoilla 49 päivää — nuorilla kanoilla 28 päivää Laidunmaa sijaitsee eläinten uloskäyntiluukkuja vastapäätä. Laidunmaalla tulee kasvaa vähintään 200 metriä pensasaitaa taikka vastaava määrä puustoa sen mukaan, millaista varjoa ne antavat alueelle.”

Tuote-eritelmäluonnokseen lisätään kohta 5.4 ”Siipikarjan ruokinta”:

”5.4 Siipikarjan ruokinta ”Volailles d’Ancenis” -siipikarjan ravinto koostuu täysin kasveista, kivennäisaineista ja vitamiineista. Ravinnosta vähintään 70 prosenttia on viljaa ja viljasta saatavia tuotteita, lukuun ottamatta lisäaineita. Vähintään 12 prosenttia viljoista annetaan vehnän kokojyvinä koko lihotuskauden ajan (28. päivän jälkeen), mikä edistää eläinten lihasmahan toimintaa ja vastaa näin lintujen luontaisia tarpeita. Viljasta saatavien tuotteiden osuuden viljan ja viljasta saatavien tuotteiden kokonaismäärästä on oltava enintään 15 prosenttia. Ravinnon kokonaisrasvapitoisuus saa olla enintään 6 prosenttia. Ravinto koostuu seuraavista raaka-aineryhmistä: — Viljanjyvät ja viljasta saatavat tuotteet; — Öljysiemenet tai öljypitoiset hedelmät ja niistä saatavat tuotteet; Kasviöljyistä käytetään ainoastaan raakaöljyjä ja puhdistettuja öljyjä; — Palkokasvien siemenet ja niistä saatavat tuotteet — Juurimukulat ja juurikkaat sekä niistä saatavat tuotteet — Muut siemenet ja hedelmät sekä niistä saatavat tuotteet, kuten esimerkiksi viinirypäleet ja niistä saatavat tuotteet — Rehu, karkearehu ja niistä saatavat tuotteet, kuten esimerkiksi sinimailanen ja siitä saatavat tuotteet — Muut kasvit, levät ja niistä saatavat tuotteet — Kivennäisaineet ja niistä saatavat tuotteet — Mikro-organismeista saatavat käymisen (sivu)tuotteet: inaktivoidut tai tapetut hiivat, jotka on kasvatettu kasvialustalla — Muut: Kasvien käsittelyssä saatavat tuotteet, mausteiden ja maustevalmisteiden käsittelyssä saatavat tuotteet, — yrttien käsittelyssä saatavat tuotteet.”

Lisäämällä tuote-eritelmään kohdat 5.2 ”Kasvatustapa”, 5.3 ”Kasvatuksessa käytettävät tilat ja laidunmaat” ja 5.4 ”Siipikarjan ruokinta” siihen saadaan kirjattua käytännöt, joita SMM:llä ”Volailles d’Ancenis” suojattua siipikarjaa kasvattavilla tiloilla tosiasiallisesti noudatetaan, ja näin saadaan varmistettua, että käytäntöjä voidaan valvoa tiukasti.

Nämä käytännöt vastaavat asianomaisen maantieteellisen alueen ja kyseessä olevan tuotteen perustavanlaatuisia erityisominaisuuksia. Näitä ominaisuuksia ovat laiduntamisen mahdollistava hidaskasvuisten kantojen käyttö, laidunmaa, joka vastaa alueen pensasvaltaisen ympäristön ominaisuuksia (pensas- ja puuaidat, tiheä vesistöverkosto), hyvin viljavaltainen ravinto, joka saadaan sekaviljelyä ja karjanhoitoa yhdistelevältä kasvattamoiden sijaintialueelta ja jossa vehnä on ravinnon keskeinen osatekijä. Näitä viljoja jaetaan kasvatustiloissa osittain myös heittelemällä. Lauhkean ilmaston ansiosta siipikarja pääsee laitumelle muita vapaana kasvatettavia lintuja aikaisemmin.

Poistetaan seuraava määräys, jossa täsmennetään, että teurastus tapahtuu maantieteellisellä alueella:

”KAIKKI KASVATTAMOT ja TEURASTUSPAIKAT SIJAITSEVAT RAJATULLA MAANTIETEELLISELLÄ ALUEELLA.”

Vaatimus siitä, että teurastamon on sijaittava maantieteellisellä alueella, poistetaan, koska näyttää siltä, että yhä useammat teurastamot lakkauttavat toimintansa. Vielä tällä hetkellä maantieteellisellä alueella on useita teurastamoja, mutta tilanne voi muuttua muutamassa vuodessa ja ala olisi tällöin hankalassa tilanteessa.

Lisätään seuraavat määräykset:

”5.5 Siipikarjan poisviemistä ja kuljettamista koskevat edellytykset Eläinten on oltava vähintään viisi tuntia syömättä ennen kuin siipikarja viedään pois kasvatuspaikasta sen varmistamiseksi, että lintujen ruoansulatuskanava on tyhjentynyt kunnolla. Kuljetus kasvatuspaikasta teurastamoon ei saa kestää yli kolmea tuntia eläinten hyvinvoinnin varmistamiseksi. 5.6 Odotus ennen teurastusta Jotta linnut ehtivät toipua kuljetuksesta, teurastamolla noudatetaan vähintään 30 minuutin odotusaikaa.”

Näiden määräysten avulla voidaan varmistaa, että tuotteen ominaisuuksiin vaikuttavat eläinten hyvinvointia koskevat vähimmäisvaatimukset täyttyvät.

5.5 Yhteys maantieteelliseen alkuperään

Voimassa olevassa tuote-eritelmässä yhteyttä maantieteelliseen alkuperään valotetaan useissa eri alakohdissa. Nämä kohdat on muotoiltu kokonaisuudessaan uudelleen tuote-eritelmän kohtaan ”Tekijät, jotka osoittavat yhteyden maantieteelliseen alueeseen”, jotta ”Volailles d’Ancenis” -siipikarjan ja maantieteellisen alueen välinen yhteys saadaan tuotua esiin entistä selvemmin asiasisältöä muuttamatta. Maantieteellisen alueen ja tuotteen välinen yhteys perustuu nimittäin tuotteen maineeseen ja erityisominaisuuksiin. Nimen maine ja tunnettuus ovat ajan kuluessa vahvistuneet alueen ominaisuuksien (alueen pensasvaltaisuus, alueen huomattavat vesistöt, lauhkea ilmasto) sekä alueen toimijoiden taitotietoon liittyvien ominaisuuksien (eläinten varhainen pääseminen laitumelle, ravinto, laitumen kasvillisuus) ansiosta.

Tämän kohdan alussa on kaksi johdantokappaletta, joissa täsmennetään, mihin yhteys maantieteelliseen alkuperään perustuu: ”Volailles d’Ancenis -siipikarjan yhteys maantieteelliseen alkuperään perustuu sen maineeseen ja kasvattajien taitotietoon liittyviin tuotteen erityisominaisuuksiin.”

Tämän jälkeen kohta jakautuu kolmeen osaan:

— Maantieteellisen alueen erityisluonnetta koskevassa osassa mainitaan luontoon liittyvät tekijät ja korostetaan seuraavia seikkoja: maantieteellisen alueen aaltoilevat maastonmuodot, alueen huomattavat vesistöt, maaperän ja sen viljelypotentiaalin huomattava vaihtelevuus yhteisellä peruskalliolla, mikä johtuu siitä, että Armorican ylängöllä lohkoja on hyödynnettävä erilaisin tavoin, lauhkea ilmasto, maaperässä esiintyvät mineraalit, joista käytetään nimitystä ”grit” (tietynlainen sora), ja ihmisen taitotieto, joka näkyy viljan runsaassa käytössä kanaloiden eläinten ravintona ja alueen muovaamisessa pensasvaltaiseksi maisemaksi.

— Tuotteen erityisluonnetta koskevassa osassa taas korostetaan tuotteen erityisominaisuuksia (pyöreä ruho, pulleat rintafileet ja huomattavat rasvakerrostumat reisien sivuilla ja rintalastan molemmin puolin).

— Lopuksi syy-yhteyttä koskevassa kohdassa selostetaan luonnon ja inhimillisten tekijöiden ja tuotteen välistä vuorovaikutusta eli siipikarjan tuotantoa, joka on kehitetty hyödyntämällä seuraavia tekijöitä: — maaperän laadun suuri vaihtelevuus (viljantuotantoalueet ja niityt ovat maantieteellisesti hyvin lähekkäin), — lauhkea ilmasto (jonka ansiosta siipikarja pääsee laitumelle erittäin varhain), — pensaikkojen runsaslukuisuus (pensaat suojaavat lintuja saalistajilta ja tuulelta, tarjoavat luonnonorsia, pitävät huolta siitä, että linnuille on tarjolla hyönteisiä ja soraa, ja innostavat lintuja tutkimaan laidunaluetta), — hidaskasvuisten maatiaiskantojen käyttö, — viljan runsaaseen käyttöön perustuva ruokavalio, — lihakas siipikarja, jolla on pyöreä ruho, pulleat rintafileet ja huomattavat rasvakerrostumat reisien sivuilla ja rintalastan molemmin puolin.

Nämä kaikki tekijät ovat mahdollistaneet sen, että Volailles d’Ancenis -siipikarja on saanut mainetta ensin alueellisella tasolla (Ancenis’n siipikarjamarkkinat) ja myöhemmin kansallisella tasolla (palkintoja yleisessä maatalouskilpailussa vuodesta 1995).

Edellä esitetyistä syistä yhteenvedon kohta f ”yhteys” korvataan yhtenäisen asiakirjan kohdalla 5 ”Yhteys maantieteelliseen alueeseen”.

5.6 Merkinnät

Tuote-eritelmän seuraava määräys:

”Kaikille merkinnöille, jotka sijoitetaan suojatulla maantieteellisellä merkinnällä Ancenis varustettuihin tuotteisiin, on ensin saatava hyväksyntä seuraavilta tahoilta:

1) Comité de Certification de Sèvre et Loire Qualité (Sèvre et Loire Qualité -sertifiointikomitea)

2) Commission Nationale des Labels et de la Certification Normative de Conformité (laatumerkeistä ja vaatimustenmukaisuuden normatiivisesta sertifioinnista vastaava kansallinen komissio).

Merkintöihin sijoitettavien mainintojen on noudatettava laatumerkillä suojattuja tuotteita koskevia pakollisia ja erityisiä mainintoja, joita kuvataan maatalousministeriön laatimissa siipikarjamerkkejä koskevissa virallisissa teknisissä selosteissa.”

poistetaan, koska kaikki tuote-eritelmän tässä kohdassa esitetyt tiedot ovat vanhentuneita seuraavista syistä:

— Valvonnasta vastaavan sertifiointielimen nimi (Comité de Certification de Sèvre et Loire Qualité) on sittemmin muuttunut, eikä siksi vaikuttanut asianmukaiselta säilyttää merkinnöissä tällaisia tietoja,

— Organisaatiota, joka Ranskan hallinnossa vastaa virallisten alkuperämerkkien tutkinnasta, on muutettu, eikä mainittua elintä (Commission Nationale des Labels et de la Certification Normative de Conformité) ole enää olemassa. Kuten edellisessä kohdassa, tällaisten tietojen säilyttäminen merkinnöissä ei vaikuttanut tästä syystä asianmukaiselta.

— Koska maatalousministeriön laatimia siipikarjamerkkien virallisia teknisiä selosteita ei myöskään ole enää olemassa, ei näyttänyt enää olevan asianmukaista liittää suojatun maantieteellisen merkinnän tuote-eritelmää kolmanteen kansalliseen asiakirjaan.

Määräys:

”Maantieteellinen merkintä on sijoitettava tuotteen merkintöihin tuotteen nimen perään.”

korvataan tuote-eritelmässä seuraavalla määräyksellä:

”Elintarvikkeiden merkintöjä ja esillepanoa koskevien säännösten mukaisten pakollisten mainintojen lisäksi merkinnöissä on oltava seuraavat tiedot:

— tuotteen ”Volailles d’Ancenis” rekisteröity nimi,

— Euroopan unionin SMM-tunnus samassa visuaalisessa kentässä.”

Lisäksi yhteenvedon kohdassa h ”Merkinnät” olevat maininnat poistetaan, joten niitä ei sisällytetä yhtenäisen asiakirjan kohtaan 3.6.

5.7 Muita seikkoja

– Hakijaryhmä:

Tuote-eritelmän seuraava määräys poistetaan:

”1. HAKIJARYHMÄÄ KOSKEVAT TIEDOT 1.1 Nimi: Les Fermiers d’Ancenis 1.2 Osoite: 276, bd Schuman 44150 Ancenis, France Puhelin: Faksi: +33 40988954 +33 40960110 1.3 Oikeudellinen muoto: 21.3.1884 annetun lain mukainen ammattijärjestö, joka on perustettu 17.10.1975. l. 4 Kokoonpano: 225 jäsentä, jotka ovat Volailles d’Ancenis -siipikarjan tuottajia, 31.12.1994”

Se korvataan seuraavalla määräyksellä:

”Hakijaryhmä Les Fermiers du Val de Loire Boulevard Pasteur – BP 50262 44158 Ancenis Cedex, France Puhelin: +33 240988252 Faksi: +33 240831500 Sähköposti: fermiersduvaldeloire@terrena.fr Vuoden 1901 lain mukainen voittoa tavoittelematon yhdistys”

Tällä muutoksella päivitetään ryhmän yhteystiedot.

Tämä tuote-eritelmän muutos ei vaikuta yhtenäiseen asiakirjaan.

– Valvontarakenteet:

Kansallisella tasolla voimassa olevissa määräyksissä on pyritty yhtenäistämään tuote-eritelmien tekstejä, minkä takia tuote-eritelmästä poistetaan sertifiointielimen nimi ja yhteystiedot. Kyseisessä kohdassa mainitaan tästä lähtien seuraavien Ranskan toimivaltaisten valvontaviranomaisten yhteystiedot: Institut national de l’origine et de la qualité (INAO, alkuperästä ja laadusta vastaava kansallinen laitos) ja Direction générale de la concurrence, de la consommation et de la répression des fraudes (DGCCRF, kilpailun, kulutuksen ja petosten torjunnan pääosasto). Sertifiointielimen nimi ja yhteystiedot ovat vastedes saatavilla INAO:n verkkosivustolta ja Euroopan komission tietokannasta.

Tämä tuote-eritelmän muutos ei vaikuta yhtenäiseen asiakirjaan.

– Kansalliset vaatimukset:

Tärkeimmät valvottavat seikat lisätään kansallisiin vaatimuksiin voimassa olevien kansallisten säännösten mukaisesti.

Tämä tuote-eritelmän muutos ei vaikuta yhtenäiseen asiakirjaan.

– Valvonta:

Voimassa olevassa tuote-eritelmässä on erityinen valvontasuunnitelmaa muistuttava kohta tuote-eritelmän määräysten valvonnasta. Nykyisten valvontavaatimusten mukaisesti kaikki nämä seikat poistetaan tuote-eritelmästä. Samanaikaisesti on laadittu valvontasuunnitelma, jolla voidaan varmistaa, että ehdotetun tuote-eritelmän noudattamista valvotaan kaikilta osin.

YHTENÄINEN ASIAKIRJA

”VOLAILLES D’ANCENIS”

EU-nro: PGI-FR-0167-AM02 – 15.10.2019

SAN ( ) SMM (X)

1. [SAN:n tai SMM:n] nimi tai nimet

”Volailles d’Ancenis”

2. Jäsenvaltio tai kolmas maa

Ranska

3. Maataloustuotteen tai elintarvikkeen kuvaus

3.1 Tuotelaji [liitteen XI mukaisesti]

Luokka 1.1 Tuore liha (ja muut eläimenosat)

3.2 Kuvaus 1 kohdassa nimetystä tuotteesta

Volailles d’Ancenis -siipikarjan linnut kuuluvat kanalintujen lahkoon. Siipikarja koostuu eri heimoihin kuuluvista erityyppisistä eläimistä. Siihen kuuluvat seuraavat linnut:

— kana, nuori kana, salvokukko,

— helmikana, helmikanan salvokukko,

— kalkkuna.

Kaikki linnut polveutuvat hidaskasvuisista maatiaiskannoista, jotka mahdollistavat pitkän kasvatusajan ja teurastuksen juuri ennen sukukypsyyttä, mikä takaa parhaan mahdollisen laadun (lihakkuus ja aistinvaraiset ominaisuudet).

Niitä kasvatetaan vapaana nurmi- ja metsälaitumilla, joilla nämä kannat voivat vaellella niille luontaiseen tapaan.

Volailles d’Ancenis -siipikarjaan kuuluville linnuille on luonteenomaista pyöreä ruho, pulleat rintafileet ja huomattavat rasvakerrostumat reisien sivuilla ja rintalastan molemmin puolin.

Lintulajin mukaan lopputuotteilla on seuraavat ominaisuudet:

Vähimmäispaino Lihan ja nahan väri Koipien väri Kana 1 kg Keltainen tai valkoinen Keltainen, valkoinen tai musta Helmikana 0,850 kg Vaalea harmaanruskea Musta Salvokukko 2,5 kg Keltainen tai valkoinen Keltainen tai valkoinen Helmikanan salvokukko 1,4 kg Vaalea harmaanruskea Musta Nuori kana 1,6 kg Keltainen tai valkoinen Keltainen tai valkoinen Kalkkuna 2,3 kg Keltainen tai valkoinen Musta

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Volailles d’Ancenis -siipikarjan ravinto koostuu täysin kasveista, kivennäisaineista ja vitamiineista. Ravinnosta vähintään 70 prosenttia on viljaa ja viljasta saatavia tuotteita. Vähintään 12 prosenttia viljoista annetaan vehnän kokojyvinä koko lihotuskauden ajan (28. päivän jälkeen), mikä edistää eläinten lihasmahan toimintaa ja vastaa näin lintujen luontaisia tarpeita.

Viljasta saatavien tuotteiden / viljan sivutuotteiden osuus saa olla enintään 15 prosenttia rehun kokonaismäärästä. Ravinnon kokonaisrasvapitoisuus saa olla enintään 6 prosenttia.

Ravinto koostuu seuraavista raaka-aineryhmistä:

— Viljanjyvät ja viljasta saatavat tuotteet

— Öljysiemenet tai öljypitoiset hedelmät ja niistä saatavat tuotteet

Kasviöljyistä käytetään ainoastaan raakaöljyjä ja puhdistettuja öljyjä

— Palkokasvien siemenet ja niistä saatavat tuotteet

— Juurimukulat ja juurikkaat sekä niistä saatavat tuotteet

— Muut siemenet ja hedelmät sekä niistä saatavat tuotteet, kuten esimerkiksi viinirypäleet ja niistä saatavat tuotteet

— Rehu, karkearehu ja niistä saatavat tuotteet, kuten esimerkiksi sinimailanen ja siitä saatavat tuotteet

— Muut kasvit, levät ja niistä saatavat tuotteet

— Kivennäisaineet ja niistä saatavat tuotteet

— Mikro-organismeista saatavat käymistuotteet ja käymisen sivutuotteet: inaktivoidut tai tapetut hiivat, jotka on kasvatettu kasvialustalla

— Muuta: — Kasvien käsittelyssä saatavat tuotteet — Mausteiden ja maustevalmisteiden käsittelyssä saatavat tuotteet — Yrttien käsittelyssä saatavat tuotteet

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Volailles d’Ancenis -siipikarjan lintuja kasvatetaan yksilöidyllä maantieteellisellä alueella yhden päivän iästä siihen saakka, kunnes ne viedään tilalta pois teurastettaviksi.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Volailles d’Ancenis -siipikarjaa pidetään kaupan kokonaisina lintuina tai paloiteltuna, tuoreena tai pakastettuna.

Kokonaisena myytävät linnut ovat A-luokan ruhoja; B-luokan ruhot voidaan paloitella, mutta kaupan pidettävien palojen on kuuluttava A-luokkaan.

Ruhot tarjotaan myyntiin seuraavissa muodoissa:

— ”paistovalmiina” (kynittynä, sisäelimet poistettuna, ilman päätä, jalkojen kanssa tai ilman), pakattuna kalvoon, suojakaasuun tai tyhjiöön,

— ”suolistettuna” (kynittynä, sisäelimet poistettuna, pään, koipien ja muiden eläimenosien kanssa).

Siipikarjan muita osia (sydän, lihasmaha ja maksa) pidetään kaupan tuoreina tai pakastettuina.

3.6 Tuotteen, johon rekisteröity nimi viittaa, merkitsemistä koskevat erityiset säännöt

–

4. Maantieteellisen alueen tarkka rajaus

Luettelo SMM:n ”Volailles d’Ancenis” maantieteelliseen alueeseen kuuluvista kantoneista ja kunnista:

Loire-Atlantiquen departementti kokonaisuudessaan

Maine-et-Loiren departementti:

Kantonit:

Angers 1;

Angers 2;

Angers 3;

Angers 4;

Angers 5;

Angers 7, lukuun ottamatta Baunén ja Cornén entisten kuntien aluetta (Loire-Authionin kunta), ja La Ménitré – Beaupréau – Chalonnes-sur-Loire – Chemillé-Melay, lukuun ottamatta Martigné-Briandin entisen kunnan aluetta (Terranjoun kunta);

Cholet 1;

Cholet 2;

La Pommeraye;

Les Ponts-de-Cé, lukuun ottamatta Chemellier’n ja Coutures’n entisten kuntien aluetta (Brissac-Loire-Aubancen kunta);

Saint Macaire-en-Mauges;

Tiercé, lukuun ottamatta kuntia Baracé, Durtal, Étriché, Les Rairies, Montigné-les-Rairies ja Daumerayn ja Morannesin entisten kuntien aluetta (Morannes-sur-Sarthe-Daumerayn kunta).

Kunnat: Angers (osa kantonia Angers 6) – Montreuil-sur-Loir – Rives-du-Loir-en-Authion – Saint-Barthélemy-d'Anjou – Verrières-en-Anjou.

Deux-Sèvres’n departementti:

Kantonit:

Bressuire;

Cerizay;

La Gâtine, lukuun ottamatta kuntia Doux, La Ferrière-en-Parthenay, Fomperron, Mazières-en-Gâtine, Oroux, Pressigny, Saint-Germier, Saint-Georges-de-Noisne, Saint-Marc-la-Lande, Thénezay ja Verruyes

Mauléon;

Parthenay;

Thouars, lukuun ottamatta Louzyn kuntaa.

Kunnat: Airvault, Argenton-l’Eglise, Availles-Thouarsais, Bouillé-Loretz, Boussais, Coulonges-Thouarsais, Glénay, Louin, Luché-Thouarsais, Luzay, Maisontiers, Pierrefite, Sainte-Gemme, Saint-Loup-Lamaire, Saint-Varent, Tessonnière, Val-en-Vigne.

Vendéen departementti:

Kantoni:

Mortagne-sur-Sèvre;

Kunnat: Bazoges-en-Paillers, La Boissière-de-Montaigu ja Treize-Septiers.

5. Yhteys maantieteelliseen alueeseen

”Volailles d’Ancenis” -siipikarjan yhteys maantieteelliseen alkuperään perustuu sen maineeseen ja kasvattajien taitotietoon liittyviin tuotteen erityisominaisuuksiin.

SMM:n ”Volailles d’Ancenis” maantieteelliseen alueeseen kuuluu koko Loire-joen alapuolinen laakso jokisuulta Loir-joelle saakka. Maasto on aaltoilevaa, ja alue on jäsentynyt melko tiheän jokiverkoston ympärille.

Maantieteelliselle alueelle on luonteenomaista erittäin vaihteleva maaperä yhteisellä peruskalliolla, Armorican ylängöllä, ja siksi myös maaperän viljelypotentiaalissa on maatilatasollakin alueellista vaihtelua. Tämä selittää suurelta osin alueella omaksutun viljelyjärjestelmän: maanviljelijät ja kasvattajat ovat aina perinteisesti varanneet nopeasti kuivuvan tai huonosti kuivuvan maan laidunmaaksi, syvän ja/tai hedelmällisen maan viljalle, pääasiassa vehnälle ja ohralle, ja muut maa-alueet rehukasvien viljelyyn.

SMM:n ”Volailles d’Ancenis” maantieteellinen alue sijaitsee yhdellä Ranskan suurimmista pensasvaltaisista alueista. Näin ollen Loire Atlantiquen, Maine-et-Loiren, Vendéen ja Deux-Sèvres’n departementeissa on kaikissa runsaasti pensaikkoa; pensaikkoa tavataan alinomaa maantieteellisen alueen kaikissa osissa. Pensaikot, jotka ovat moninaisine puulajeineen todellisia biologisen monimuotoisuuden keitaita, antavat suojaa luonnonvaraisille eläimille ja erityisesti hyönteisille; laitumella ne tarjoavat siipikarjalle valkuaisaineiden lähteen, jonka osuutta niiden saamista valkuaisaineista on vaikea arvioida mutta jonka merkitys on maasta noukittavien lierojen ohella todellinen. Maaperästä linnut saavat myös kivennäisaineita, joista käytetään nimitystä ”grit” (tietynlainen sora): näitä pieniä kiviä löytyy vähän muokatun pensasvaltaisen maaperän pintakerroksesta, ja kun linnut nielevät niitä, ne edistävät osaltaan näiden lihasmahan kehittymistä.

Maantieteellisen alueen ilmasto koostuu pääosin leutojen ja valtamerellisten paikallisilmastojen mosaiikista, minkä ansiosta siipikarja voidaan päästää laitumelle jo varhain. Kevätsateet saavat nurmen kasvun käynnistymään jo aikaisessa vaiheessa, ja se on perinteisesti innostanut kasvattajia päästämään siipikarjan varhain laitumelle.

”Volailles d’Ancenis” -siipikarjan maantieteellisellä alueella on perinteisesti harjoitettu rinnakkain sekaviljelyä ja karjanhoitoa. Näiden kahden päätuotantolajin rinnalla alueelle perustettiin kanaloita, joissa siipikarjan ravintona oli ennen muuta vehnä. Tätä sivuelinkeinoa hoitivat perinteisesti naiset, jotka saivat kanankasvatuksesta varoja arjen menoihin. Nämä kasvatusperinteet ovat säilyneet, ja niitä noudatetaan edelleen ”Volailles d’Ancenis” -siipikarjan tuotannossa: eläimet ovat laitumella koko päivän, ne istuvat orsilla samaan tapaan kuin kanaloissa, kasvattaja (aiemmin maatilan emäntä) heittelee linnuille päivittäin vehnää, ja siipikarjan pääasiallisena ravintona on vilja. Jyväkanojen ja rasvaisten kanojen kasvatuksessa ravintoon ja lihotukseen kiinnitetään erityistä huomiota.

”Volailles d’Ancenis” -siipikarja saa laiduntaa vapaana ulkolaitumella. ”Volailles d’Ancenis” -siipikarja pääsee laitumelle jo varhain. Kanat, salvokukot ja nuoret kanat pääsevät laitumelle 37. päivänä, helmikanat ja helmikanan salvokukot 53. päivänä, ja kalkkunat 42. päivänä.

Maatiaiskannat mahdollistavat tämän lintujen varhaisen laitumelle päästämisen ja myös niiden vilkkaan laidunmaalla vaeltelun. Nämä linnut ovat luonnostaan hyvin aktiivisia, ne haluavat istua orrella ja kaapia ja nokkia maata, ja tuottajaryhmän noudattamat kasvatuskäytännöt antavat linnuille mahdollisuuden tällaiseen käyttäytymiseen.

”Volailles d’Ancenis” -siipikarjan ravinto koostuu täysin kasveista, kivennäisaineista ja vitamiineista. Ravinnosta vähintään 70 prosenttia on viljaa ja viljasta saatavia tuotteita. Vähintään 12 prosenttia tästä viljasta annetaan vehnän kokojyvinä, mikä edistää lihasmahan toimintaa ja vaikuttaa osaltaan tuotteen aistinvaraisiin erityisominaisuuksiin.

”Volailles d’Ancenis” -siipikarjaan kuuluville linnuille on myös luonteenomaista pyöreä ruho, pulleat rintafileet ja huomattavat rasvakerrostumat reisien sivuilla ja rintalastan molemmin puolin.

”Volailles d’Ancenis” -siipikarjan tuotannon kehityksessä on ollut hyötyä siitä, että maaperän laatu on hyvin vaihtelevaa sekä tuotantoalueen että yksittäisten maatilojen tasolla.

Ihmiset ovat sopeutuneet tilanteeseen ottamalla käyttöön uusia viljelyjärjestelmiä, joiden avulla koko maa-aluetta voidaan hyödyntää parhaalla mahdollisella tavalla. Tämä on merkinnyt sitä, että sekaviljelyä ja karjanhoitoa on harjoitettu rinnakkain, ennen muuta alueella on viljelty viljaa ja kasvatettu nautakarjaa.

Tätä varten tilalliset ovat joutuneet jakamaan maa-alueensa eri lohkoihin, mikä puolestaan on synnyttänyt pensasvaltaisen maiseman. Pensasvaltaisuus on luonteenomaista ”Volailles d’Ancenis” -siipikarjan maantieteelliselle alueelle.

Pensaikko koostuu suojaavista pensasaidoista, joilla rajataan siipikarjan ulkokasvatukseen soveltuvat laidunmaat. Se suojaa tuulelta ja saalistajilta. Lisäksi se tarjoaa luonnonorsia sekä hyönteisiä ja soraa, jotka edesauttavat siipikarjan kehittymistä. Toisaalta se innostaa lintuja vaeltelemaan laidunmaan koko alueella.

Eläimet voidaan päästää laitumelle jo varhain, mikä johtuu siitä, että tuotantoon on valittu maatiaiskantoja, ilmasto on pääosin leuto ja valtamerellinen, ja alueella on suojaavia pensasaitoja. Varhaisen laitumelle pääsyn ansiosta siipikarja saa nautittua ravinnokseen runsaasti nurmea.

Yksi näiden maatiaiskantojen luontaisista käyttäytymismalleista on orrella istuminen – linnut voivat istua laidunmaalla pensaiden alaoksilla, ja kanaloissa kasvattajat asettavat niiden käyttöön orsia. Tällä toiminnalla, joka näin on mahdollistettu, taataan ”Volailles d’Ancenis” -siipikarjan ominaisuudet.

Kanojen muita luontaisia käyttäytymismalleja ovat nokkiminen ja kaapiminen, joita kasvattajat tukevat heittelemällä linnuille päivittäin vehnää sekä antamalla linnuille nokkimiseen soveltuvia esineitä. Kaikki nämä tekijät, joilla varmistetaan, että linnuilla on levolliset elinolot, mikä on edellytys lihotuksen onnistumiselle, yhdessä pitkän kasvatusajan kanssa mahdollistavat siipikarjalle luonteenomaisen pyöreän ruhon kehittymisen.

Tämän tuotannon perinteisyys on kasvattanut sen alueellista mainetta, mistä ovat osoituksena Ancenis’n viikoittaiset siipikarjamarkkinat.

Kaikki nämä tekijät antavat lopputuotteelle tunnetun laadun, josta todistavat Pariisin yleisessä maatalouskilpailussa vuodesta 1995 lähtien saadut mitalit.

Eritelmän julkaisutiedot

(asetuksen 6 artiklan 1 kohdan toinen alakohta)

https://www.legifrance.gouv.fr/affichTexte.do?cidTexte=JORFTEXT000039121349&dateTexte=&categorieLien=id

(1) EUVL L 343, 14.12.2012, s. 1.